**ОДОБРЯВАМ:**

 **\_\_\_\_\_\_\_\_\_\_\_\_\_\_\_\_\_\_\_\_\_**

 **ВЪЗЛОЖИТЕЛ:**

 **ДИМИТЪР ПЕТРОВ НАКОВ,**

**ЗА КМЕТ НА ОБЩИНА РУСЕ, СЪГЛАСНО ЗАПОВЕД № РД-01-2480/18.09.2015 г.**

 **Съгласували:**

 Иван Минчев

 *Н-к отдел „ОП“*

 Милена Трифонова

 *Ст. юрисконсулт отдел „ПНО“*

**Изготвил:**

 Камен Христов

 *Гл. експерт отдел „ОП“*

**ДОКУМЕНТАЦИЯ**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА**

**С ПРЕДМЕТ:**

„Извършване на консултантска услуга за осъществяване на независим строителен надзор по време на изпълнение на строително-монтажни работи на обект: „Подземен паркинг на кота - 4,10м. и технически обслужващи помещения на кота ± 0,00; -8,10м. и -11,60м., собственост на Община Русе” към „Многофункционален комплекс - Универсална спортно - зрелищна зала и шоуруми, Търговско-развлекателен център и подземни гаражи, Бизнес център, Хотелски комплекс и Трафопостове”, с местонахождение УПИ ХІХ-5094, кв. 418, по плана на гр. Русе, ЦГЧ, идентификатор 63427.2.5546 по кадастралната карта на гр. Русе“

**гр. Русе, октомври 2015 г.**

Съдържание

[А. РЕШЕНИЕ ЗА ОТКРИВАНЕ НА ОБЩЕСТВЕНА ПОРЪЧКА 3](#_Toc431303537)

[B. ОБЯВЛЕНИЕ ЗА ОБЩЕСТВЕНА ПОРЪЧКА 4](#_Toc431303538)

[D. ИЗИСКВАНИЯ И УКАЗАНИЯ КЪМ УЧАСТНИЦИТЕ 5](#_Toc431303539)

[І. ОБЩИ УСЛОВИЯ И ТЕХНИЧЕСКИ СПЕЦИФИКАЦИИ 5](#_Toc431303540)

[II. ИЗИСКВАНИЯ КЪМ УЧАСТНИЦИТЕ 12](#_Toc431303549)

[ІII. УКАЗАНИЯ ЗА ПОДГОТОВКА НА ОФЕРТИ 15](#_Toc431303556)

[IV. ПРЕДСТАВЯНЕ НА ОФЕРТИТЕ 18](#_Toc431303559)

[V. ПРОВЕЖДАНЕ И ПРЕКРАТЯВАНЕ НА ПРОЦЕДУРАТА 19](#_Toc431303560)

[VІ. СКЛЮЧВАНЕ НА ДОГОВОР 21](#_Toc431303561)

[VII. ИЗИСКВАНИЯ И УСЛОВИЯ КЪМ ГАРАНЦИИТЕ ЗА УЧАСТИЕ И ИЗПЪЛНЕНИЕ 22](#_Toc431303562)

[VIII. КОНФИДЕНЦИАЛНОСТ 23](#_Toc431303564)

[IХ. КОМУНИКАЦИЯ МЕЖДУ УЧАСТНИЦИТЕ В ПРОЦЕДУРАТА 23](#_Toc431303565)

[Х. ИЗЧИСЛЯВАНЕ НА СРОКОВЕ 23](#_Toc431303566)

[ХІ. ДРУГИ УКАЗАНИЯ 24](#_Toc431303567)

[F. ОБРАЗЦИ КЪМ ДОКУМЕНТАЦИЯТА ЗА УЧАСТИЕ 25](#_Toc431303568)

**G. ИНФОРМАЦИЯ ЗА ОРГАНИТЕ, ОТ КОИТО УЧАСТНИЦИТЕ МОГАТ ДА ПОЛУЧАТ ИНФОРМАЦИЯ ЗА ЗАДЪЛЖЕНИЯТА, СВЪРЗАНИ С ДАНЪЦИ И ОСИГУРОВКИ, ОПАЗВАНЕ НА ОКОЛНАТА СРЕДА, ЗАКРИЛА НА ЗАЕТОСТТА И УСЛОВИЯТА НА ТРУД……………………………………..………………………………………...…………..………………….20**

#

# А. РЕШЕНИЕ ЗА ОТКРИВАНЕ НА ОБЩЕСТВЕНА ПОРЪЧКА

(приложено на отделн файл)

# B. ОБЯВЛЕНИЕ ЗА ОБЩЕСТВЕНА ПОРЪЧКА

(приложено на отделен файл)

# D. ИЗИСКВАНИЯ И УКАЗАНИЯ КЪМ УЧАСТНИЦИТЕ

# І. ОБЩИ УСЛОВИЯ И ТЕХНИЧЕСКИ СПЕЦИФИКАЦИИ

Тези указания определят правилата за подготовка и представяне на офертите за участие в процедурата, като условията и реда, при които ще се избере изпълнител на поръчката е съобразен със Закона за обществените поръчки (ЗОП) и свързаните с него нормативни актове. Откритата процедурата за възлагане на обществена поръчка дава равни възможности за участие на всички участници, отговарящи на изискванията на Община Русе, в качеството й на Възложител.

За всички неуредени въпроси по настоящата процедура се прилагат разпоредбите на ЗОП.

## Обект на поръчката

Обект на настоящата обществена поръчка е по чл. 3, ал.1, т. 1 от ЗОП. Услуги от категория №12.

## Предмет на поръчката

„Извършване на консултантска услуга за осъществяване на независим строителен надзор по време на изпълнение на строително-монтажни работи на обект: „Подземен паркинг на кота -4,10м. и технически обслужващи помещения на кота ± 0,00; -8,10м. и -11,60м., собственост на Община Русе” към „Многофункционален комплекс - Универсална спортно - зрелищна зала и шоуруми, Търговско-развлекателен център и подземни гаражи, Бизнес център, Хотелски комплекс и Трафопостове”, с местонахождение УПИ ХІХ-5094, кв. 418, по плана на гр. Русе, ЦГЧ, идентификатор 63427.2.5546 по кадастралната карта на гр. Русе“

1. **Описание на поръчката**

Обществената поръчка включва извършването на консултантска услуга със следните дейности:

- Упражняване на строителен надзор по време на строителството, съгласно чл.166, ал.1, т.1 от ЗУТ, в задължителния обхват, регламентиран в чл.168, ал.1 от ЗУТ;

- Извършване на оценка на съответствието на инвестиционните проекти със съществените изисквания към строежите (на всички части на проектите) и изготвяне на комплексен доклад за оценката, в обхват съгласно разпоредбите на чл. 142 от ЗУТ;

- Координиране и контрол за отстраняване на възникнали забележки при съгласуването и одобряването на инвестиционните проекти;

- Координация на строителния процес до въвеждане на строежа в експлоатация;

- Изготвяне на техническия паспорт на строежа, съгласно изискванията на наредба № 5/28.12.2006 г.;

- Упражняване на инвеститорски контрол;

- Съставяне на окончателен доклад за въвеждане на строежа в експлоатация;

За обекта е издадено разрешение за строеж №36/23.01.2009 год. от главния архитект на Община Русе. Със заповед № РД-03-96/13.11.2013г. за допълване на разрешението за строеж, издадена от главния архитект на Община Русе на основание чл. 154, ал. 5 от ЗУТ, в трите нива на подземния паркинг са обособени местата за паркиране и технически обслужващи помещения собственост на Община Русе.

За разделяне на общинската част на подземния паркинг като самостоятелни обекти, съгласно чл. 154, ал. 5, т. 6 от ЗУТ, във връзка с чл. 152, ал. 2 от ЗУТ и одобрени инвестиционни проекти по части: Архитектура, Строителни конструкции – конструктивно становище, Електрическа, ВиК, ОВК, ПБЗ и ПБ, е издадена заповед № РД-03-33/01.07.2015г. за допълване на разрешението за строеж. С изменението на проекта се обособяват: Подетап I – „Подземен паркинг на кота -4,10м. и технически обслужващи помещения на кота ± 0,00; -8,10м. и -11,60м” и Подетап II – „Подземен паркинг на кота -8,10м. и на кота -11,60м.”

Допълнително е възложено изготвянето на инвестиционни проекти за: „Обособяване на нов пътнически асансьор от кота -11,60м. до кота ± 0,00“, „Трафопост и захранващ кабел 20кV“; „Система за видеонаблюдение, СОТ и контрол на достъпа“, „Паркинг-система“, „Система за автоматизация и управление на вентилационната система” и „Организация на движението”, за които следва да бъде изготвена оценка за съответствие със съществените изисквания към строежите, по реда на чл.142, ал.6, т.2 от ЗУТ.

## Условия за изпълнение на поръчката

В изпълнение на своите задължения Изпълнителят:

I. Упражнява строителен надзор върху строежа, инвеститорски контрол по изпълнението на строително-монтажните работи и извършва оценка на съответствието на инвестиционни проекти за: „Обособяване на нов пътнически асансьор от кота -11,60м. до кота ± 0,00“, „Трафопост и захранващ кабел 20кV“; „Система за видеонаблюдение, СОТ и контрол на достъпа“, „Паркинг-система“, „Система за автоматизация и управление на вентилационната система” и „Организация на движението”, чрез екип от правоспособни физически лица с доказан професионален опит и технически компетентности, необходими за осъществяване на дейностите за оценяване на съответствието на проектите и за упражняване на строителен надзор. Екипът трябва да отговаря на изискванията на чл. 6, ал. 2 от Наредба на Министерския съвет за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор;

II. Упражнява пълен контрол по време на строителството, в съответствие с разпоредбите на чл.168, ал.1 от ЗУТ, както следва:

- осигурява необходимата организация за ефективна надзорна дейност и комуникацията в и на своя екип по отношение законосъобразното започване на строежите;

- подписва всички актове и протоколи по време на строителството, които се съставят по реда на действащото законодателство, за които е оправомощен да бъде съставител, или лице извършило проверка, или лице в присъствието на което е съставен документът;

- спиране на строежи, които се изпълняват при условията на чл. 224, ал. 1 от ЗУТ и чл. 225, ал. 2 от ЗУТ и в нарушение на изискванията на чл. 169, ал. 1 - 3 от ЗУТ

- упражнява функциите на координатор по безопасност и здраве за етапа на строителството на всеки един строеж, в пълния обем предвиден в чл. 11 на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи;

 - извършва необходимите проверки и носи отговорност за: спазване на изискванията за здравословни и безопасни условия на труд в строителството, недопускане на увреждане на трети лица и имоти вследствие на строителството, годността на строежа за въвеждането му в експлоатация в т.ч. оценката за енергийна ефективност;

III. По време на изпълнение на строителните и монтажни работи осигурява постоянно присъствие на експертите от своя екип по всички проектни части като представя пред Възложителя доказателства за това на работните заседания, провеждани в присъствие на Възложителя:

- Присъства на всички заседания между участниците в инвестиционния процес, независимо по чие искане или работен план-график се провеждат, като всеки път докладва за основните дейности (видове работи) от строежа, за които до този момент е упражнен текущ строителен надзор по строителството, съставените документи (актове), както и за възникнали проблеми (ако има такива) и съответно необходимите мерки за решаването им;

- Извършва контролни проверки по чл. 169 б, ал. 2 от ЗУТ, на доставените на строежа строителни продукти (вкл. продукти, които представляват система от компоненти), за да се осигури спазването на изискването на чл. 169а, ал. 1 и на наредбата по чл. 169а, ал. 2 от ЗУТ, включително извършва проверки за съответствие на: техническите показатели на доставените строителни продукти с данните в представените от строителя сертификати и протоколи от изпитвания, със заложените в инвестиционния проект технически показатели и енергийни характеристики, както и с техническата документация за продуктите от офертата на строителя и от одобрената подробна количествено-стойностна сметка;

- Контролира качеството на извършваните СМР и предотвратява с действията си по компетентност нарушаването на технологичната им последователност, чрез издаването на предписания и заповеди, които вписва в заповедната книга на строежа;

- Контролира задължителното изпълнение на заповедите на проектантите по съответните части, вписани в заповедната книга на строежа и недопуска действия от страна на строителя, които биха довели до неспазване на изработения от проектанта, съгласуван и одобрен инвестиционния проект;

- Упражнява инвеститорски контрол по изпълнението на строително-монтажните работи на обекта, като контролира чрез необходимите проверки, измервания и изчисления реално извършените видове и количества СМР на строежа, които на съответния етап от изпълнение на проекта се удостоверяват от строителя с акт (образец № 19), който документира количеството, обемът и стойността на изпълнените видове СМР на обекта по договорени цени, съгласно сключения договор за строителство на обекта. След извършените проверки на място и установено съответствие, подписва акта;

IV. Информира Възложителя за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на Възложителя:

- Изготвя и представя на Възложителя месечни справки с аналитични и съпоставими данни до 10-то число на месеца следващ отчитания период, за състоянието и напредъка на строителните и монтажни работи;

- Следи за стриктното спазване на сроковете заложени в утвърдения график за изпълнение на СМР;

- В рамките на 2 (два) работни дни Изпълнителят изготвя писмено констатации, които представя на Възложителя, ако възникне необходимост от промени във видовете работи на съответния обект, във връзка с обстоятелства, които не са могли да бъдат предвидени по време на процеса на проектиране, но задължително преди тези промени да са извършени от строителя. Констатациите включват подробно описание на причините и необходимостта от възникналите промени, и приложение - доказателствен снимков материал на местата, където са установени проблемите;

V. След фактическото завършване на строежа:

- При необходимост от съставяне на екзекутивна документация на строежа, Изпълнителят заверява екзекутивната документация заедно с останалите участници в строителството;

- Изготвя технически паспорт на строежа преди въвеждането му в експлоатация по реда на Наредба № 5 от 2006 г. за техническите паспорти на строежите в необходимия обхват и съдържание. Техническият паспорт се предава на Възложителя на хартиен носител в 2 (два) екземпляра, всеки от които е придружен с електронен носител във формат .pdf, съответстващ на хартиения. Електронното копие се представя на CD носител;

- Изготвя окончателен доклад до Възложителя, съгласно изискванията на ЗУТ, след приключване на строителните и монтажни работи. Докладът се представя на хартиен носител в един (един) екземпляр, придружен с електронен носител във формат .pdf, съответстващ на хартиения. Електронното копие на доклада се представя на CD носител.

- Представя в Дирекцията за национален и строителен контрол /ДНСК/ окончателен доклад с приложени съгласувателни писма, разрешения, становища на специализираните държавни контролни органи и документи в съответствие с нормативната уредба, необходими за въвеждане на обекта в експлоатация.

## Изисквания за качество

Строителният надзор трябва да осигури надежден контрол върху качеството на планираните строително-монтажни работи, като защитава интересите на Възложителя през целия инвестиционен процес при изпълнение на поръчката. Той ще бъде отговорен за изпълнението на всички изисквания на българското законодателство, свързано с надзора на строителните дейности, а също така ще съблюдава и проверява дали Изпълнителят на строително-монтажните работи ще извършва същите в съответствие с техническите норми и изисквания на специализираното законодателство (Закон за устройство на територията и подзаконовите актове към него) и одобрените инвестиционни проекти.

## Наличие на работни проекти и количествени сметки

Инвестиционният проект и сметната документация се намират в Община Русе, Дирекция „Устройство на територията и контрол по строителството” на ул. „Олимпи Панов” № 6, ет. 1, ст. №11.

## Обособени позиции

В рамките на настоящата обществена поръчка не са обособени обособени позиции.

## Възможност за представяне на варианти в офертите

Не се предвижда възможност за предоставяне на варианти в офертите.

1. **Място и срок за изпълнение на поръчката**
	1. Мястото за изпълнение на поръчката е Община Русе.

5.2. Сроковете за изпълнение са:

- Срокът за изготвяне на доклад за оценка на съответствието  на проектната документация със съществените изисквания към строежите по реда на чл.142, ал.6, т.2 от ЗУТ е 7 (седем) календарни дни от получаване на възлагателно писмо, приложение към което са инвестиционните проекти.

- Срокът за упражняване на строителен надзор и инвеститорски контрол е обвързан със срока на СМР, предложен от Строителя, като започва да тече от датата на подписване на Протокол обр.2 към Наредба №3 за съставяне на актове и протоколи по време на строителството и завършва с въвеждането на строежа в експлоатация.

- Срокът за изготвяне и предаване на Окончателен доклад и технически паспорт на строежа е 14 (четиринадесет) календарни дни, считано от датата на подписване на Констативен акт по чл. 176, ал. 1 от ЗУТ.

1. **Разходи за поръчката**

Разходите за изработването на офертите са за сметка на участниците в процедурата. Спрямо Възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата.

Разходите по дейността на Комисията за разглеждане, оценка и класиране на офертите за външните експерти, ако има такива, са за сметка на Възложителя.

## Стойност на поръчката, финансиране и плащане

Стойността на поръчката се определя в български лева.

Прогнозната стойност за изпълнение на поръчката е 60000 лв. с ДДС.

Ценови предложения надхвърлящи посочените бюджетни кредити няма да бъдат разглеждани и класирани и ще бъдат предложени за отстраняване.

 Начин на плащане:

1. Авансово плащане в размер на 35% от стойността за извършване на услугата, в срок до 30 к. дни след представяне на фактура за авансово плащане.

2. Окончателно плащане в срок до 30 к. дни за остатъка от договорената сума след приспадане на отпуснатото авансово плащане за извършване на услугата, след въвеждане на обекта в експлоатация, издаване на разрешение за ползване, технически паспорт и представяне на фактура за окончателно плащане.

Всички плащания ще се извършат по банков път. в срок до 30 /тридесет/ календарни дни, след представяне на регламентираните документи.

1. **Критерии за оценка на предложението и определяне на тежестта им в комплексната оценка**

Критерият за оценка на офертите е икономически най-изгодна оферта. Класирането на допуснатите до оценка оферти за всяка от дейностите се извършва на база получената от всяка оферта „Комплексна оценка“ (КО). Комплексната оценка представлява сума от индивидуалните оценки по определените предварително показатели, както следва

|  |  |
| --- | --- |
| **Показател – П** | **Максимално възможен брой точки** |
| 1. Предлагана цена – ПЦ
 | 30 |
| 1. Методология и организация за изпълнение на поръчката – ПМ
 | 70 |

**Комплексна оценка (КО) = ПЦ+ ПМ.**

На първо място се класира участникът, събрал най-много точки. Максималният брой точки, който може да получи участник, е **100 т.**

**Указанията за определяне на оценката по всеки показател**

**Предлагана цена – ПЦ**

Показател „Предлагана цена“ е с максимален брой точки 30. Максималният брой точки по този показател получава офертата с предлагана най-ниска цена. Точките на останалите участници се определят в съотношение към най-ниската предложена цена по следната формула:

ПЦ=(ПЦмин/ПЦi)\*30, където:

* ПЦмин е минималната предложена обща цена за извършване на услугата;
* ПЦi е цената предложена от i-тия участник обща цена за извършване на услугата;

За целите на настоящата методика кандидатите следва да предложат обща стойност на услугата. Общата стойност на услугата не може да надвишава максимално допустимата стойност на поръчката.

**Методология и организация за изпълнение на поръчката – ПМ**

С предложената методология се оценява качеството на предложените технология и организация на изпълнение на всяка оферта в съответствие с предмета на поръчката и се дава възможност да бъдат сравнени и оценени обективно техническите предложения на кандидатите.

Формулата за определяне на предлаганата методология ПМ е:

ПМ=К1+К2, където К1 и К2 са съответните критерии за:

* К1 – организационна структура и разпределение на експертния състав;
* К2 – методология за изпълнение на поръчката;

|  |  |  |  |
| --- | --- | --- | --- |
| **Технически показатели** | **Максимален брой точки** | **Критерии** | **Скала на оценяване** |
| Методология и организация за изпълнение на поръчката | 30 | Организационна структура и разпределение на експертния състав **K1.** | 1 т.15 т.30 т. |
| 40 | Методология за изпълнение на поръчката **К2**. | 5 т.20 т.40 т. |

**Организационна структура и разпределение на експертния състав**

Предложението на участника по този показател следва да включва предложение на вътрешната организация на задачите и отговорностите на ангажираните в изпълнението на поръчката експерти. Участникът следва да посочи и обоснове всяка от конкретните задачи и отговорности на всеки от членовете на екипа в съответствие с конкретните задължения по договора за възлагане на поръчката и Техническата спецификация.

**Методология за изпълнение на поръчката**

Предложението на участника по този показател следва да съдържа пълно описание на методология за изпълнението на договора и да предвижда мерки за контрол и координация на изпълнението. Предложената методология и дейностите в нея следва да са много добре описани, структурирани и последователни. Следва да се сочат резултатите до които ще доведе всяка от дейностите, които се предприемат в контекста на общата задача – изпълнението на договора. Да се посочват методите, които ще допринесат за качественото постигане на очакваните резултати, коректно да са представени последователността и всички връзки и взаимозависимости между отделните дейности, които да са в пълно съответствие с техническата спецификация и да имат за резултат качественото изпълнение на поръчката. Всички дейности описани в методологията следва да са обвързани в обща последователност и взаимосвързаност. Специално внимание ще бъде обръщано на подходите, които съответния участник предлага за качествено изпълнение на поръчката.

**Предложенията, които съответстват на изискванията на възложителя, се оценяват, при спазване на следната методика:**

**Критерий 1: Организационна структура и разпределение на експертния състав**

**1 точка:**

* предложената организационна структура показва, че участникът разбира основните аспекти на изпълнение на договора и техническите спецификации, но недостатъчно ясно са определени конкретни моменти, важни за постигане на целите на поръчката или са допуснати несъществени пропуски в описанието на конкретните задачи и отговорности на членовете на екипа;

**15 точки:**

* предложената организационна структура показва, че участникът разбира всички аспекти на изпълнението на договора, налице е разпределение на всички основни функции на експертите, но няма подробно описание на задачите и отговорностите;

**30 точки:**

* предложената организационна структура показва, че участникът разбира отлично всички задачи за изпълнението на договора;
* налице е разпределение на всички основни и допълнителни функции на експертите, и има детайлно описание на задачите и отговорностите, които са взаимно свързани и си кореспондират, без да се припокриват и противоречат;

**Критерий 2: Методология за изпълнение на поръчката**

**1 точка:**

* методологията за изпълнение на дейностите по изпълнение на договора и предложените методи са описани схематично;
* посочената методология и подход за изпълнението на поръчката съответства на техническата спецификация, но съдържа несъществени пропуски, изразяващи се пропуск на някои дейности или аспекти от изпълнението.

**20 точки:**

* предложената методология и дейностите в нея са добре описани, структурирани и последователни и ще допринесат за качественото постигане на очакваните резултати, но не са описани всички връзки и взаимозависимости между отделните дейности и поддейности и/или резултатите от дейностите са недостатъчно конкретно описани;
* избраните подход и методология съответстват на техническата спецификация, но описанието им е много общо и посочените мерки за качествено и срочно изпълнение на договора са недостатъчно конкретни;

**40 точки:**

* предложената методология и дейностите в нея са много добре описани, структурирани и последователни и ще допринесат за качественото постигане на очакваните резултати, коректно са представени последователността и всички връзки и взаимозависимости между отделните дейности и съответните поддейности;
* подробно са посочени резултатите до които ще доведе всяка от дейностите и съответните им поддейности предприемани в контекста на изпълнението на договора

***За целите на настоящата методика, използваните в този раздел определения следва да се тълкуват, както следва:***

***\* „Ясно“ - следва да се разбира изброяване, което недвусмислено посочва конкретния етап, конкретния вид дейност по начин, по който същият да бъде индивидуализиран сред останалите предвидени етапи/съответно останалите предвидени видове дейности;***

***\* „Подробно/Конкретно, детайлно“ - описанието, което освен, че съдържа отделни етапи, видове дейности, не се ограничава единствено до тяхното просто изброяване, а са добавени допълнителни поясняващи текстове, свързани с обяснения на последователността, съдържанието на отделните документи или други дейности, имащи отношение към повишаване качеството на изпълнение на поръчката и надграждане над предвидените технически спецификации и изисквания;***

***\* „Отлично“ - обхванати са в максимална степен всички аспекти на дейностите подлежащи на изпълнение от експертите, които са предвидени в техническата спецификация и приложимите нормативни актове.***

\* Несъществени са тези пропуски в техническото предложение, които не го правят неотговарящо на изискванията, но са например пропуски в описанието, липса на детайлна информация и други подобни. Налице са, когато липсващата информация може да бъде установена от други факти и информация, посочени в офертата на участника. Несъществените непълноти/пропуски не могат да повлияят на изпълнението на поръчката, с оглед спазване на действащото законодателство в областта и правилната технологична последователност на действия и цялост на отделните документи.

Комплексната оценка се формира въз основа на следната формула:

KO = ПЦ +ТП

Максимален брой точки – 100 т.

Офертата, получила най-голям брой точки, се класира на първо място.

При оценка на всеки един от показателите (технически и финансов), Комисията изчислява точките с точност до втория знак след десетичната запетая.

При несъответствие между предложените единични и обща цена, валидна ще бъде сумата от единичните цени в офертата. При несъответствие между цената, написана с цифри и тази, написана с думи, важи сумата, написана с думи.

В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател. В случай, че офертата не може да се определи по този ред, Комисията провежда публично жребий за определяне на изпълнител между класираните на първо място оферти.

# II. ИЗИСКВАНИЯ КЪМ УЧАСТНИЦИТЕ

## Условия за участие

* 1. Участник в процедурата може да бъде всяко българско или чуждестранно физическо или юридическо лице, както и техни обединения (консорциум или дружество по ЗЗД).

Свързани лица или свързани предприятия не може да бъдат самостоятелни участници в една и съща процедура.

Лицето, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

В процедурата за възлагане на обществената поръчка едно физическо или юридическо лице може да участва само в едно обединение.

В случай, че участникът участва като обединение (дружество по ЗЗД или консорциум), което не е регистрирано като самостоятелно юридическо лице, тогава участниците в обединението (дружеството по ЗЗД или консорциума) представят копие на договор за обединение.

Когато в договора не е посочено лицето, което представлява участниците в обединението се представя и документ, подписан от лицата в обединението, в който се посочва представляващия. В договора за създаване на обединение трябва ясно да е описано кой член каква работа ще извършва при изпълнение на предмета на поръчката. Не се допускат промени в състава на обединението след подаването на офертата.

Когато в приложения договор липсват клаузи, гарантиращи изпълнението на горепосочените условия или състава на обединението се е променил след подаването на офертата – участникът **ще бъде отстранен** от участие в процедурата за възлагане на настоящата обществена поръчка.

**С офертата си участниците може без ограничения да предлагат ползването на подизпълнители.**

**1.2.** Участниците са длъжни да спазват стриктно всички срокове и условия, установени в обявлението, документацията за участие, както и тези, предвидени в настоящите указания в хода по осъществяване на процедурата.

**1.3.** Участниците са длъжни да представят всички изискуеми документи и гаранции, предвидени в процедурата.

**1.4.** Участниците физически лица участват в процедурата лично или чрез изрично упълномощено с нотариално заверено пълномощно лице. Участниците юридически лица участват чрез законните си представители или чрез изрично упълномощено от законен представител лице с нотариално заверено пълномощно. Един пълномощник не може да представлява повече от един участник.

**1.5.** От участие в процедурата **се отстранява** участник при който са налице обстоятелствата по чл. 47, ал. 1 и ал. 5 от ЗОП:

**1.5.1.** е осъден с влязла в сила присъда, освен ако е реабилитиран, за: престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс; подкуп по чл. 301 – 307 от Наказателния кодекс; участие в организирана престъпна група по чл. 321 и 321а от Наказателния кодекс; престъпление против собствеността по чл. 194 – 217 от Наказателния кодекс; престъпление против стопанството по чл. 219 – 252 от Наказателния кодекс;

**1.5.2.** е обявен в несъстоятелност;

**1.5.3.** е в производство по ликвидация или се намира в подобна процедура съгласно националните закони и подзаконови актове;

**1.5.4.** има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен.

*Когато участниците са юридически лица, изискванията на чл. 47, ал. 1, т. 1 и ал. 2, т. 2, 4 и 5, се прилагат, както следва:*

*1. при събирателно дружество – за лицата по* [*чл. 84, ал. 1*](http://212.91.171.190/act.aspx?ID=1&IDNA=FF1C6002&IDSTR=0&FIND=_240027#_blank) *и* [*чл. 89, ал. 1*](http://212.91.171.190/act.aspx?ID=1&IDNA=FF1C6002&IDSTR=0&FIND=_90089#_blank) *от Търговския закон;*

*2. при командитно дружество – за лицата по* [*чл. 105*](http://212.91.171.190/act.aspx?ID=1&IDNA=FF1C6002&IDSTR=0&FIND=_90105#_blank) *от Търговския закон, без ограничено отговорните съдружници;*

*3. при дружество с ограничена отговорност – за лицата по* [*чл. 141, ал. 2*](http://212.91.171.190/act.aspx?ID=1&IDNA=FF1C6002&IDSTR=0&FIND=_2251946#_blank) *от Търговския закон, а при еднолично дружество с ограничена отговорност – за лицата по* [*чл. 147, ал. 1*](http://212.91.171.190/act.aspx?ID=1&IDNA=FF1C6002&IDSTR=0&FIND=_353065#_blank) *от Търговския закон;*

*4. при акционерно дружество – за овластените лица по* [*чл. 235, ал. 2*](http://212.91.171.190/act.aspx?ID=1&IDNA=FF1C6002&IDSTR=0&FIND=_2251966#_blank) *от Търговския закон, а при липса на овластяване - за лицата по* [*чл. 235, ал. 1*](http://212.91.171.190/act.aspx?ID=1&IDNA=FF1C6002&IDSTR=0&FIND=_2251966#_blank) *от Търговския закон;*

*5. при командитно дружество с акции – за лицата по* [*чл. 244, ал. 4*](http://212.91.171.190/act.aspx?ID=1&IDNA=FF1C6002&IDSTR=0&FIND=_1387281#_blank) *от Търговския закон;*

*6. при едноличен търговец – за физическото лице – търговец;*

*7. във всички останали случаи, включително за чуждестранните лица – за лицата, които представляват участника;*

*8. в случаите по т. 1-7 – и за прокуристите, когато има такива; когато чуждестранно лице вече има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 7, т. 2 от ЗОП, а именно дипломатическите и консулските представителства на Република България в чужбина, както и постоянните представителства на Република България към международните организации.*

Не може да участва в процедурата чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1 от ЗОП.

**1.5.5.** при които лицата по чл. 47, ал. 4 от ЗОП са свързани лица по смисъла на § 1, т.23а от допълнителните разпоредби на Закона за обществените поръчки с възложителя или със служители на ръководна длъжност в неговата организация;

**1.5.6.** когато участникът е сключил договор с лице по чл. 21 или чл. 22 от Закона за предотвратяване и установяване на конфликт на интереси.

Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1 и 5 от ЗОП в 7-дневен срок от настъпването им.

**1.6.** За подизпълнителите се прилагат само изискванията по чл. 47, ал. 1 и 5 от ЗОП.

**1.7.** Участникът ще бъде отстранен от процедурата, когато е декларирал съгласие да участва като подизпълнител в офертата на друг участник, и представи самостоятелна оферта.

**1.8.** Участник, който не е представил някой от необходимите документи или информация по чл. 56 от ЗОП, ще бъде отстранен от процедурата.

**1.9.** Когато участникът е представил оферта, която е непълна или не отговаря на предварително обявените условия на Възложителя, ще бъде отстранен от процедурата.

**1.10.** Участник, който е представил оферта, която не отговаря на изискванията на чл. 57, ал. 2 от ЗОП, ще бъде отстранен от процедурата.

**1.11.** Когато бъде установено, че участникът е представил невярна информация за доказване на заявените от него данни и съответствието им с обявените от възложителя критерии за подбор, ще бъде отстранен от процедурата.

**1.12.** Не могат да участват в процедурата и ще бъдат отстранени от процедурата участници, които попадат в обхвата на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

## 2. Финансови изискванинимални изисквания

### 2.1. Изискуеми документи и информация

Възложителят не изисква документи доказващи финансовото и икономическото състояние на участниците в процедурата.

**2.2. Минимални изисквания**

### Възложителят не поставя изисквания към финансовото и икономическото състояние на участниците в процедурата.

## 3.Технически изисквания

### 3.1. Изискуеми документи и информация

1. Декларация, съдържаща списък на услугите, които са еднакви или сходни с предмета на поръчката, изпълнени от участника през последните три години, считано от датата на подаване на офертата, с посочване на стойностите, датите и получателите, заедно с доказателство за извършените услуги. Доказателството за извършената услуга се предоставя под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за услугата.

2.Списък на технически лица, включително на тези, отговарящи за контрола на качеството.

За доказване на това изисквание участникът представя справка – декларация на правоспособните физически лица, включени в екипа, който ще отговаря за изпълнението на поръчката.

Справката трябва да бъде придружена с доказателства, че ключовите експерти отговарят на посочените от Възложителя изисквания по отношение на техния опит и квалификация чрез представяне на професионални автобиографии, подписани от съответните лица.

При участник чуждестранно физическо или юридическо лице се представят еквивалентни документи в зависимост от държавата, в която са установени.

В случай, че участникът е обединение, което не е юридическо лице, изискванията се отнасят общо за лицата, включени в обединението, като документите се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП.

Участник може да докаже съответствието си с изискванията за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, кандидатът или участникът представя доказателства, че при изпълнението на поръчката ще има на разположение ресурсите на третите лица. Трети лица може да бъдат посочените подизпълнители, свързани предприятия и други лица, независимо от правната връзка на кандидата или участника с тях. Сключването на договор за подизпълнение не освобождава изпълнителя от отговорността му за изпълнение на договора за поръчката.

**3.2. Минимални изисквания**

1.Участникът трябва да е изпълнил поне една услуга, сходна или еднаква с предмета на поръчката през последните три години, считано от датата на подаване на офертата.

2.Участникът следва да разполага с екип от правоспособни специалисти по следните части:

Изисквания към екипа от ключови експерти /КЕ/:

• КЕ 1 по част архитектура;

• КЕ 2 по част промишлено и гражданско строителство/технология и механизация на строителството/строителство на сгради и съоръжения;

• КЕ 3 по част топлотехника (отопление, вентилация и климатизация – ОВК);

• КЕ 4 по част електро;

• КЕ 5 по част водоснабдяване и канализация (ВиК);

• КЕ 6 експерт, който да отговаря на изискванията на чл. 5, ал. 2 от Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи;

• КЕ 7 експерт, упражняващ технически контрол по част „Конструктивна“ и включен в списък, изготвен от Камарата на инженерите в инвестиционното проектиране или в еквивалентен списък или регистър, поддържан от компетентен орган в държава – членка на Европейския съюз, или в друга държава - страна по Споразумението за Европейското икономическо пространство.

За всеки ключов експерт от 1 до 5 се изисква да има най-малко 5 години опит при извършване на строителен надзор и/или инвеститорски контрол в строителството.

Квалифицираните специалисти в списъка с ключовите експерти от 1 до 5 трябва да присъстват в основния списък към лиценза на участника.

# ІII. УКАЗАНИЯ ЗА ПОДГОТОВКА НА ОФЕРТИ

## 1. Общи положения

При подготвяне на офертата всеки участник трябва да се придържа точно към обявените от възложителя условия. Участникът в процедурата може да промени, допълни или оттегли офертата си най-късно до изтичане на срока за получаване на офертите. Всеки участник има право да представи само една оферта. Варианти на оферта не се допускат. Участникът трябва да заяви в офертата си дали при изпълнение на поръчката ще използва подизпълнители.

Лице, което е дало съгласие и фигурира като подизпълнител в офертата на друг участник, не може да представя самостоятелна оферта.

Лице, което е дало съгласие и фигурира като член в обединение в офертата на друг участник, не може да представя самостоятелна оферта.

Офертата се попълва на български език, включително и когато участник в процедурата е чуждестранно юридическо лице.

Копията на документите трябва да бъдат заверени от законния представител на участника с гриф „Вярно с оригинала”, да са подписани и да са подпечатани (ако участникът разполага с печат).

По офертата не се допуска никакви вписвания между редовете, изтривания или корекции.

**Документите и данните в офертата се подписват само от лица с представителни функции, съгласно удостоверението за актуално състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции съгласно изискванията на настоящата документация.**

Когато участникът е чуждестранно физическо или юридическо лице или техни обединения, всички документи, приложени към офертата, които са на чужд език се представят и в превод, а в изрично предвидените в настоящата документация случаи – в официален превод. **„Официален превод”** е превод, извършен от преводач, който е вписан в списък на лице, което има сключен договор с Министерството на външните работи за извършване на официални преводи.

Когато документите или част от тях се представят от участниците – чуждестранни лица и в превод на български език, то в случай на противоречие между текстовете на чуждестранния и български език с предимство ще се ползва текста на български език.

Офертата следва да отговаря на изискванията, посочени в настоящата документация, и да бъде оформена по приложените към документацията образци. Представените образци в документацията за участие и условията описани в тях са задължителни за участниците. Предложенията на участниците трябва да бъдат напълно съобразени с тези образци.

Разходите, свързани с изготвянето и подаването на офертите са за сметка на участника. Възложителят не носи отговорност за тези разходи, независимо от провеждането или изхода от провеждането на процедурата.

В случай, че участниците имат нужда от разяснения по документацията за участие, те могат да отправят писмено своите питания, но **не по-късно от 7 (седем) календарни дни** преди изтичане на срока за получаване на офертите.

Разясненията се публикуват в профила на купувача в **4-дневен срок** от получаване на искането. Ако лицата са посочили електронен адрес, разясненията се изпращат и на него в деня на публикуването им в профила на купувача. В разясненията не се посочва информация за лицата, които са ги поискали.

В случай, че от предоставяне на разяснението от Възложителя до крайния срок за получаване на оферти за участие остават по-малко от три дни, Възложителят е длъжен да удължи срока за получаване на оферти, като решението за промяна се публикува в профила на купувача в деня на изпращането му за публикуване в Регистъра на обществените поръчки.

## 2. Съдържание на офертата

**2.1.** **Списък на документите и информацията, съдържащи се в офертата** **(Образец № 1),** подписан от представляващия участника (в оригинал).

**2.2. Представяне на участника** **(Образец № 2)** (оригинал) – попълва се приложения образец към настоящата документация и се подписва от участника или от лицето/лицата, които го представляват по възлагане или по закон.

*В случай, че участникът в процедурата е обединение (консорциум/дружество по ЗЗД) информацията в документа се попълва за всяко физическо и юридическо лице, включено в обединението*

*Когато участникът в процедурата е чуждестранно физическо или юридическо лице или техни обединения, документът се представя в официален превод.*

**2.2.1. Декларация по чл. 47, ал. 9 от ЗОП (Образец № 3), неразделна част от Представяне на участника** (оригинал) – декларацията се попълва, подписва и подпечатва по приложения образец към настоящата документация.

Декларация се подписва задължително от управляващия и представляващ дружеството.Когато управляващите дружеството са повече от едно лице, декларацията се попълва от всички лица от управителните органи на участника, а в случай, че членовете са юридически лица – от техния представител в съответния управителен орган.

*Декларацията се представя и от юридическите и физическите лица, участващи в състава на обединения.*

*Когато участникът в процедурата е чуждестранно физическо или юридическо лице или техни обединения, документът се представя в официален превод.*

**2.3.** **Копие на договора за обединение за участие в процедурата** (в случай, че участва обединение, което не е юридическо лице) /ако е приложимо/.

**Когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.**

**2.4.** **Нотариално заверено пълномощно на лицето, упълномощено да представлява участника в процедурата (оригинал) –** представя се, когато офертата (или някой документ от нея) не е подписана от управляващия, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата (документа) и да представлява участника в процедурата. Когато някой от документите се подписва от пълномощник, в пълномощното следва изрично да се посочи документа, за който се прави упълномощаването.

**2.5. Документ за внесена гаранция за участие в процедурата** (оригинал) – участниците следва да представят гаранция за участие, внесена по банкова сметка на възложителя или под формата на банкова гаранция. В съответния документ за внесена гаранция за участие **задължително** следва да бъде записано: *„Гаранция за участие в процедура с предмет: …………“*

**2.6. Декларация за липса на свързаност с друг участник по чл. 55, ал. 7 от ЗОП, както и за липса на обстоятелство по чл. 8, ал. 8, т. 2 от ЗОП (Образец № 4).** Декларацията се попълва и се подписва задължително от представляващия участника по регистрация.

*Декларацията се представя и от физическите и юридическите лица, участващи в състава на обединения.*

**2.7.** **Декларация по чл. 56, ал. 1, т. 11 от ЗОП (Образец №5)** за спазване на изискванията за закрила на заетостта, включително минимална цена на труда и условията на труд (оригинал) – управляващия и представляващ участника в процедурата попълват и подписват декларацията по приложения образец към настоящата документацията.

**2.8.** **Декларация от участник по чл. 56, ал. 1, т. 12 от ЗОП за запознаване и приемане на условията в проекта на договора (Образец № 6)** (оригинал) – декларацията се попълва, подписва и подпечатва по приложения образец към настоящата документация – декларацията се подписва задължително от участника, или управляващия и представляващ участника. В случай, че членове на управителния орган са юридически лица – от техните представители.

Когато участник в процедурата е обединение, което не е юридическо лице, декларацията се подписва от лицето, което е упълномощено от членовете на обединението.

***\* Проекта на договора,*** *приложен в документацията,* ***не е необходимо да се прилага в офертата,*** *тъй като участниците подписват Декларация по чл. 56, ал. 1, т. 12 от ЗОП (където декларират, че представляваният от всеки от тях участник ако бъде избран за изпълнител, ще приеме да сключи договор за възлагане на обществената поръчка при условията на приложения в документацията проект на договор.*

**2.9. Декларация за използване / неизползване на подизпълнители (Образец № 7)** (оригинал) по образец.

В случай, акоучастникът възнамерява да ползва подизпълнителите, той прилага **Списък за подизпълнителите**.

Списъкът се описва в Декларация за използване / неизползване на подизпълнител (Образец № 7) и съдържа имената / наименованията на подизпълнителите, видове работи по предмета на поръчката, които ще се предложат на подизпълнители, и съответстващият на тези работи дял в проценти от стойността на обществената поръчка. Ако списъкът е по-дълъг, се изготвя приложение към образеца, в който се попълват посочените данни за всички подизпълнители и в образеца се записва „Съгласно приложен списък“. Декларацията се подписва от лицето/лицата, които представляват участника.

В случай, че участникът **няма да ползва подизпълнител, Декларацията за участие на подизпълнител задължително се подава**, като това обстоятелство се отбелязва в самата Декларация и дадената таблица в нея не се попълва.

*Когато участник в процедурата е обединение, което не е юридическо лице, декларацията се подписва от лицето, което е упълномощено от членовете на обединението.*

**2.10.** В случай, че участникът ще ползва подизпълнители, същите представят и **Декларация за съгласие за участие като подизпълнител (Образец № 8)** по приложения образец към настоящата документация, с която декларират, че са съгласни да бъдат подизпълнители на участника. Декларацията се подписва от подизпълнителя или неговия управител, съответно от членовете на управителния орган на подизпълнителя, а когато членове на управителния орган са юридически лица – от техните представители.

*В случай, че участникът няма да ползва подизпълнител, Декларация от подизпълнител за запознаване с условията на процедурата по приложения образец към настоящата документация* ***не се подава, тъй като е неприложима.***

**2.11. Декларация, съдържаща списък на изпълнените от участника доставки през последните 3 (три) години, които са еднакви или сходни с предмета на настоящата поръчка.**

*В случай, че участникът в процедурата е обединение (консорциум/дружество по ЗЗД), документите се представят само за участниците, чрез които обединението доказва съответствието си с критериите за подбор.*

*Когато участникът в процедурата е чуждестранно физическо или юридическо лице или техни обединения документите, които са на чужд език, се представят и в превод.*

**2.12. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.**

**2.13. Декларация по чл.6, ал. 2 от Закон за мерките срещу изпирането на пари (ЗМИП).**

**2.14.** **Техническо предложение** **(Образец № 10)** за изпълнение на поръчката (оригинал) към което, ако е приложимо, се прилага декларация по чл. 33, ал. 4 от Закона за обществени поръчки.

**2.15.** **Ценово предложение** **(Образец № 11)** за изпълнение на поръчката (оригинал).

**Желаещите да участват в процедурата за възлагане на обществената поръчка подават офертата лично или чрез упълномощен представител, или по пощата с препоръчано писмо с обратна разписка в Информационен център на Община Русе/ на адрес: гр. Русе, пл. „Свобода” № 6, до 17:00 часа на датата, посочена в обявлението за обществена поръчка.**

До изтичане на срока за подаване на оферти всеки участник в процедурата може да промени, допълни или оттегли офертата си. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта (с входящ номер)”.

Часът на получаването и посочените данни се записват във входящ регистър, за което на приносителя се издава документ.

Ако участникът изпраща офертата чрез препоръчана поща или куриерска служба, разходите са за негова сметка. Рискът от забава (фактическо получаване на офертата след крайната дата и час) или загубване на офертата е за участника.

Офертите следва да бъдат със срок на валидност **180 календарни дни от крайния срок за получаване на оферти**. Срокът на валидност на офертите представлява времето, през което участниците се обвързват с условията на представените от тях оферти. **Предложение с по-малък срок на валидност ще бъде отхвърлено от възложителя като несъответстващо на изискванията.**

Възложителят може да поиска писмено (чрез писмо или факс) от класираните участници да удължат срока на валидност на офертата до момента на сключване на договора.

# IV. ПРЕДСТАВЯНЕ НА ОФЕРТИТЕ

Офертата се представя в запечатан непрозрачен плик (с ненарушена цялост) от участника или от упълномощен от него представител лично или по поща с препоръчано писмо с обратна разписка. Върху плика участникът посочва:

**АДРЕС:**

**ОБЩИНА РУСЕ**

**7000 Русе, пл. „Свобода“ № 6**

**За участие в открита процедура за възлагане на обществена поръчка с предмет:** „Извършване на консултантска услуга за осъществяване на независим строителен надзор по време на изпълнение на строително-монтажни работи на обект: „Подземен паркинг на кота -4,10м. и технически обслужващи помещения на кота ± 0,00; -8,10м. и -11,60м., собственост на Община Русе” към „Многофункционален комплекс - Универсална спортно - зрелищна зала и шоуруми, Търговско-развлекателен център и подземни гаражи, Бизнес център, Хотелски комплекс и Трафопостове”, с местонахождение УПИ ХІХ-5094, кв. 418, по плана на гр. Русе, ЦГЧ, идентификатор 63427.2.5546 по кадастралната карта на гр. Русе“

Върху плика в долния десен ъгъл се посочва името на участника, адрес и лице за кореспонденция, телефон и по възможност факс и/или e-mail

Пликът с офертата трябва да съдържа:

* **Плик № 1** **с надпис** **„Документи за подбор”** и наименованието на участника, в който се поставят документите по подточки2.1. – 2.13. от т. 2 „Съдържание на офертата“ на подраздел ІII. „Указания за подготовка на оферти“ на настоящия раздел „Изисквания и указания към участниците“, които се отнасят до критериите за подбор на участниците.
* **Плик № 2** **с надпис „Предложение за изпълнение на поръчката”** и наименованието на участника, в който се поставя **Техническото предложение към което,** ако е приложимо, се прилага декларация по чл. 33, ал. 4 от ЗОП;
* **Плик № 3 с надпис** **„Предлагана цена”** и наименованието на участника, съдържащ **Ценовото предложение**;

Всичките пликове в офертата следва да бъдат запечатани и непрозрачни (с ненарушена цялост) и със съответните надписи върху тях *(напр. Плик № 1 „Документи за подбор“)*

 **Неспазване на тези изисквания е условие за отстраняване на участника от по-нататъшното участие в процедурата.**

Договора за обществена поръчка се сключва в български лева.

**Извън Плика № 3 с надпис „Предлагана цена” не трябва да е посочена никаква информация относно цената. Участници, които по какъвто и да е начин са включили някъде в Офертата си извън Плика № 3 „Предлагана цена” елементи, свързани с предлаганата цена (или части от нея), ще бъдат отстранени от участие в процедурата.**

Комуникацията и всички действия на възложителя и участниците, свързани с настоящата процедура, следва да бъдат на български език, в писмен вид и във форма, която недвусмислено да позволява да се установи автентичността на направените волеизявления, съгласно приложимите разпоредби на действащото законодателство в Република България.

Офертите трябва да бъдат получени от възложителя на посочения в обявлението адрес, не по-късно от деня и часа, посочени в обявлението.

При приемане на офертите върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване, посочен в обявлението или са представени в незапечатан, прозрачен или скъсан плик. Тези обстоятелства се отбелязват във входящия регистър.

# V. ПРОВЕЖДАНЕ И ПРЕКРАТЯВАНЕ НА ПРОЦЕДУРАТА

1. Отварянето на офертите ще се извърши **на датата и часа посочени в обявлението за обществената поръчка** в Заседателната зала на трети етаж в сградата на Общинска администрация – Русе, от комисия, назначена от възложителя със задача да извърши разглеждане, оценка и класиране на офертите. Процедурата се провежда по реда на Глава V ОТКРИТА ПРОЦЕДУРА от ЗОП.
2. Комисията започва своята работа след получаване от възложителя на списък с участниците и представените оферти.
3. Съгласно чл. 68, ал. 3 от ЗОП отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извърши отварянето.
4. Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват Плик № 3. Комисията предлага по един представител от присъстващите участници да подпише Плик № 3 на останалите участници.
5. Комисията отваря Плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише всички документи от Плик № 2 на останалите участници. Комисията след това отваря Плик № 1, оповестява документите, които той съдържа и проверява съответствието им със списъка на документите, съдържащи се в офертата, подписан от участника.
6. След извършването на горепосочените действия приключва публичната част от заседанието на комисията.
7. Комисията разглежда документите и информацията в Плик № 1 за съответствие с критериите за подбор, поставени от възложителя, и съставя протокол.
8. Когато установи липса на документи и/или несъответствие с критериите за подбор, и/или друга нередовност, включително фактическа грешка, комисията ги посочва в протокола по т. 7 и изпраща протокола на всички участници в деня на публикуването му в профила на купувача.
9. В този протокол комисията изчерпателно описва липсващите документи или констатираните нередовности, посочва точно вида на документа или документите, които следва да се представят допълнително, и определя срок за представянето им. Срокът е еднакъв за всички участници – 5 (пет) работни дни, считано от датата на получаване на протокола.
10. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението и документацията, да замени представени документи или да представи нови, с които смята, че ще удовлетвори поставените от възложителя критерии за подбор.
11. След изтичането на срока по т. 9 комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя. Комисията не разглежда документите в Плик № 2 на участниците, които не отговарят на критериите за подбор.
12. Комисията може по всяко време да проверява заявените от участниците данни, включително чрез изискване на информация от други органи и лица. Комисията може да изисква от участниците разяснения за заявени от тях данни, както и допълнителни доказателства за данни от документите, съдържащи се в Плик № 2 и Плик № 3, като тази възможност не може да се използва за промяна на Техническото и Ценовото предложение на участниците.
13. Не по-късно от два работни дни преди датата на отваряне на ценовите оферти комисията обявява най-малко чрез съобщение в профила на купувача датата, часа и мястото на отварянето. Отварянето на ценовите оферти се извършва публично при условията на чл. 68, ал. 3 от ЗОП. При отваряне на ценовите оферти комисията оповестява предлаганите цени и предлага по един представител от присъстващите участници да подпише ценовите оферти.
14. Класирането на предложенията се извършва по критерия **„икономически най – изгодна оферта”.**
15. Когато критерият за оценка е „икономически най-изгодна оферта”, преди отварянето на ценовите оферти комисията съобщава на присъстващите лица по т.12 резултатите от оценяването на офертите по другия показател, а именно този от Техническата част на Методиката за определяне на комплексната оценка на офертата.
16. Пликът с цената, предлагана от участник, чиято оферта не отговаря на изискванията на възложителя, не се отваря.
17. Когато критерият е „икономически най-изгодна оферта”, комисията отваря плика с предлаганата цена след като е разгледала офертите и е извършила оценяване по другия показател, което се отразява в подписан от членовете на комисията протокол.
18. На оценка подлежат само офертите на участниците, които не са отстранени от участие в процедурата и които отговарят на обявените в настоящата документация изисквания.

Когато офертата на участник съдържа предложение с числово изражение, което подлежи на оценяване и съгласно избрания критерий „икономически най-изгодна оферта” на настоящата обществена поръчка е с повече от 20 на сто по-благоприятно от средната стойност на предложенията на останалите участници по същия показател за оценка, комисията изисква от него подробна писмена обосновка за начина на неговото образуване. Определя се разумен срок за представяне на обосновката, който не може да бъде по-кратък от 3 (три) работни дни след получаване на искането за това.

Комисията може да приеме писмената обосновка и да не предложи за отстраняване офертата, когато са посочени обективни обстоятелства, свързани с:

 1. оригинално решение за изпълнение на поръчката;

 2. предложеното техническо решение;

 3. наличието на изключително благоприятни условия за участника;

 4. икономичност при изпълнение на обществената поръчка;

 5. получена държавна помощ.

Когато участникът не представи в срок писмената обосновка или комисията прецени, че посочените обстоятелства не са обективни, както и когато комисията установи, че офертата на участник е с необичайно ниска цена поради получена държавна помощ, за която не е представено доказателство в определения срок, тя предлага офертата да се отхвърли и участникът да се отстрани.

1. Комисията класира участниците по степента на съответствие на офертите с предварително обявените от възложителя условия.
2. В случай, че комплексните оценки на две или повече оферти са равни за икономически най-изгодна се приема тази оферта, в която се предлага най-ниска цена. При условие, че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател.
3. Комисията провежда публично жребий за определяне на изпълнител между класираните на първо място, ако офертата не може да се определи по реда на т. 20.
4. Комисията съставя протоколи за своята работа за разглеждането, оценяването и класирането на офертите.
5. Комисията приключва своята работа с приемане на протокола от възложителя.
6. Възложителят в срок 5 работни дни след приключване работата на комисията издава мотивирано решение, с което обявява класирането на участниците и участника, определен за изпълнител. В решението възложителят посочва и отстранените от участие в процедурата участници и оферти и мотивите за отстраняването им.
7. В тридневен срок от издаване на решението по т. 24, възложителя го публикува в профила на купувача заедно с протокола на комисията и в същия ден го изпраща на участниците.
8. Възложителят прекратява процедурата за възлагане на обществена поръчка с мотивирано решение, когато:
* не е подадена нито една оферта или няма участник, който отговаря на изискванията по чл. 47 - 53а от ЗОП;
* всички оферти не отговарят на предварително обявените условия от възложителя;
* всички оферти, които отговарят на предварително обявените от възложителя условия, надвишават финансовия ресурс, който той може да осигури;
* първият или вторият класиран участник откаже да сключи договор;
* отпадне необходимостта от провеждане на процедурата в резултат на съществена промяна в обстоятелствата, както и при невъзможност да се осигури финансиране за изпълнението на поръчката по причини, които възложителят не е могъл да предвиди;
* са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;
* поради наличие на някое от основанията по чл. 42, ал. 1 от ЗОП не се сключва договор за обществена поръчка.
1. Възложителят уведомява писмено участниците, когато прекрати процедурата в 3-дневен срок от издаването на заповедта (решението).

# VІ. СКЛЮЧВАНЕ НА ДОГОВОР

Възложителят сключва писмен договор с участника класиран на първо място. Договорът се сключва по приложения образец и не може да бъде безсрочен.

Възложителят няма право да сключи договор преди изтичане на 14-дневен срок от уведомяването на заинтересованите участници за решението за определяне на изпълнител.

Договорът се сключва в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение. Договорът включва задължително всички предложения от офертата на участника, въз основа на които е определен за изпълнител.

Преди подписване на договора за обществена поръчка участникът, определен за изпълнител, е длъжен да представи **документите по чл. 47, ал. 10 от ЗОП, свидетелство за съдимост** на членовете на управителните органи, **гаранция за изпълнение на договора.** В случай, че участникът не представи някой/-и или всички от горепосочените документи, възложителят може да определи за изпълнител, класирания на второ място участник и да сключи договор с него.

Договорът не се сключва, ако преди неговото подписване участникът, определен за изпълнител, не изпълни задълженията си по чл. 42, ал. 1 от ЗОП.

# VII. ИЗИСКВАНИЯ И УСЛОВИЯ КЪМ ГАРАНЦИИТЕ ЗА УЧАСТИЕ И ИЗПЪЛНЕНИЕ

Гаранцията за участие е в размер на 500, 00 лв. / петстотин лева/.

Участникът в процедурата следва да представи гаранция за участие в една от следните избрана от него форми:

* Депозит на парична сума по сметка на възложителя. При избор на гаранция за участие – парична сума тя следва да се внесе по банков път по сметка на възложителя:

**ТБ Инвестбанк АД, Клон Русе, BIG - IORTBGSF ; IBAN - BG37 IORT 7379 3300 0300 00**

* Банкова гаранция в полза на възложителя. Представената банкова гаранция трябва да бъде неотменима и безусловна. Същата следва да съдържа задължение на банката-гарант да извърши безусловно плащане при първо писмено искане, подписано от възложителя. Банковите разходи по откриването на гаранцията са за сметка на участника.

Валидността на гаранцията за участие трябва да бъде **не по-малка от 180 (сто и осемдесет) календарни дни,** считано от крайния срок за получаване на офертите.

**Участникът ще бъде отстранен от участие в процедурата за възлагане на настоящата обществена поръчка, ако не представи платежно нареждане или банкова гаранция в изискуемия размер. Участникът ще бъде отстранен от участие от процедурата, ако в банковата гаранция не е изрично посочено, че тя е безусловна и неотменима, че е в полза на Възложителя, че е със срок на валидност минимум 180 (сто и осемдесет) календарни дни, считано от крайния срок за получаване на офертите, и че е изрично за настоящата обществена поръчка.**

Възложителят **освобождава гаранцията за участие** без да дължи лихви за периода, през който средствата законно са престояли у него, на:

* **отстранените участници** - в срок от 5 (пет) работни дни след изтичане на срока за обжалване на решението за определяне на изпълнител;
* **класираните на първо и второ място участници** - след сключване на договора за обществена поръчка;
* **останалите участници** - в срок от 5 (пет) работни дни след изтичане на срока за обжалване на решението за определяне на изпълнител.

В случай на прекратяване на процедурата за възлагане на обществената поръчка, възложителят освобождава **гаранциите за участие** на всички участници в срок от 5 (пет) работни дни след изтичане на срока за обжалване на решението за прекратяване.

Възложителят **има право да задържи гаранцията за участие**, когато участникът в процедура за възлагане на обществена поръчка:

* оттегли офертата си след изтичане на срока за подаване на офертите;
* обжалва решението, с което се обявяват резултатите от предварителния подбор, или решението за определяне на изпълнител – до решаване на спора;
* е определен за изпълнител, но не изпълни задължението си да сключи договор за обществената поръчка.

## 2. Условия и размер на гаранцията за изпълнение на договора

При подписване на договора за възлагане на обществена поръчка, участникът в процедурата следва да внесе **гаранция за изпълнение в размер на 3% от стойността на договора.**

 Гаранцията се представяв една от следните форми:

* Депозит на парична сума по сметка на възложителя. При избор на **гаранция за изпълнение** – парична сума, то тя следва да се внесе по банков път по сметка на възложителя:

**Банковата сметка на Община Русе:**

**ТБ Инвестбанк АД, Клон Русе, BIG - IORTBGSF ; IBAN - BG37 IORT 7379 3300 0300 00**

Банкова гаранция в полза на възложителя – когато изпълнителят избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на възложителя.

Същата следва да съдържа задължение на банката-гарант да извърши безусловно плащане при първо писмено искане, подписано от възложителя. Банковите разходи по откриването на гаранцията са за сметка на участника. Условията и сроковете за освобождаване на гаранцията за изпълнение се уреждат в договора за възлагане на обществена поръчка**.**

# VIII. КОНФИДЕНЦИАЛНОСТ

**1.** При предоставяне на техническите спецификации на участниците в процедурата и при сключването на договора за обществена поръчка възложителят може да посочи коя част от информацията, която им предоставя, има конфиденциален характер. Участниците нямат право да разкриват тази информация.

**2.** При подаване на офертата си участникът също може да посочи коя част от Техническото му предложение има конфиденциален характер и да изисква от възложителя да не я разкрива, като прилага декларация по чл. 33, ал. 4 от ЗОП. Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни.

**3.** Възложителят може да разкрие предоставената му конфиденциална информация в следните случаи:

а) При изпълнение на задължението си да изпрати информация за сключения договор до Регистъра за обществени поръчки;

б) Когато при писмено искане от участник възложителят изпълни законовото си задължение да му осигури достъп до протокола или предостави копие от протокола. В този случай възложителят ще положи грижа и може да откаже достъп до информация, съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията.

в) Когато информацията се разкрива пред компетентни власти в изпълнение на законово задължение.

г) Когато информацията е станала общодостъпна без това да е резултата от акт или пропуск на възложителя.

# IХ. КОМУНИКАЦИЯ МЕЖДУ УЧАСТНИЦИТЕ В ПРОЦЕДУРАТА

**1.** Комуникацията и всички действия в процедурата, следва да бъдат извършвани в писмена форма и във форма, която недвусмислено да позволява да се установи автентичността на направените волеизявления, съгласно приложимите разпоредби на действащото законодателство в Република България.

**2.** Обменът на информация между възложителя и участниците може да се извърши лично (на ръка), чрез куриерска служба, препоръчана поща с обратна разписка на посочения от участника адрес, или на онзи друг адрес, за който участника е уведомил възложителя при промяна, по факс, както и по електронна поща.

**3.** До изтичане валидността на офертата, се считат за валидни адресите (в това число електронния адрес, когато има такъв), телефонът и факсът посочени от участника в нея. В случай, че адресът, телефонът, факсът или имейлът е променен и възложителят не е уведомен за това, писмата ще се считат за редовно връчени.

# Х. ИЗЧИСЛЯВАНЕ НА СРОКОВЕ

Сроковете, посочени в тази документация се изчисляват, както следва:

* когато срокът е посочен в дни, той изтича в края на последния ден на посочения период;
* когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

Сроковете в документацията са в календарни дни. Когато срокът е в работни дни, това е изрично указано при посочването на съответния срок.

# ХІ. ДРУГИ УКАЗАНИЯ

**1.** Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилага ЗОП.

**2.** При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

1. Решение за откриване на процедурата;

2. Обявление за обществена поръчка;

3. Технически спецификации;

4. Изисквания и указания към участниците за подготовка на офертата;

5. Проект на договор за изпълнение на поръчката;

6. Образци за участие в процедурата.

**Документът с най-висок приоритет е посочен на първо място.**

# F. ОБРАЗЦИ КЪМ ДОКУМЕНТАЦИЯТА ЗА УЧАСТИЕ

(приложени на отделни файлове)

1. Списък на документите и информацията, съдържащи се в офертата – *Образец № 1*
2. Представяне на участника – *Образец № 2*
3. Декларация по чл. 47, ал. 9 от ЗОП – *Образец № 3,* неразделна част от Представяне на участника
4. Декларация за липса на свързаност с друг участник по чл. 55, ал. 7 от ЗОП, както и за липса на обстоятелство по чл. 8, ал. 8, т. 2 от ЗОП – *Образец № 4*
5. Декларация по чл. 56, ал. 1, т. 11 от ЗОП – *Образец № 5*
6. Декларация от участник по чл. 56, ал. 1, т. 12 от ЗОП – *Образец № 6*
7. Декларация за използване / неизползване на подизпълнител – *Образец № 7*
8. Декларация за съгласие за участие като подизпълнител – *Образец № 8*
9. Списък на доставките по чл. 51, ал. 1, т. 1 от ЗОП – *Образец № 9*
10. Техническо предложение – *Образец № 10*
11. Ценово предложение – *Образец № 11*
12. Проект на договор – *Образец № 12*
13. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - *Образец № 13*
14. Декларация по чл.6, ал. 2 от Закон за мерките срещу изпирането на пари (ЗМИП) - Образец № 14

**ИНФОРМАЦИЯ ЗА ОРГАНИТЕ, ОТ КОИТО УЧАСТНИЦИТЕ МОГАТ ДА ПОЛУЧАТ ИНФОРМАЦИЯ ЗА ЗАДЪЛЖЕНИЯТА, СВЪРЗАНИ С ДАНЪЦИ И ОСИГУРОВКИ, ОПАЗВАНЕ НА ОКОЛНАТА СРЕДА, ЗАКРИЛА НА ЗАЕТОСТТА И УСЛОВИЯТА НА ТРУД.**

1. Министерство на труда и социалната политика

гр. София 1051,

ул. "Триадица" 2

http://www.mlsp.government.bg

2. Министерство на околната среда и водите

гр. София 1000,

бул. "Мария Луиза" 22

http://www.moew.government.bg

3. Министерство на финансите

гр. София 1040,

ул. "Г. С. Раковски" 102

http://www.minfin.government.bg